Mesjė 101

Mesjė 101 – spiralinė galaktika, esanti Didžiųjų Grįžulo Ratų žvaigždyne. Atstumas iki šios galaktikos yra 25 milijonai šviesmečių. Objektas dar žymimas NGC 5457 numeriu. Jo regimasis ryškis – 7,9.Messier 101 (The Pinwheel Galaxy), NASA.

Galaktikos skersmuo siekia 170 000 šviesmečių (beveik dvigubai didesnis nei Paukščių Tako). Mesjė 101 įeina į M101 galaktikų grupę, kurią sudaro mažiausiai 9 galaktikos, ir yra ryškiausia iš jų. Šioje galaktikoje yra mažiausiai trilijonas žvaigždžių. Jos spiralinėse vijose gausu sričių, kur vyksta aktyvi žvaigždėdara.

Objektą 1781 m. kovo 27 d. atrado Pierre Méchain – vienas iš Charles Messier kolegų.Messier 101. SEDS. Nuoroda tikrinta 2021-05-24.

Galaktikoje užfiksuota keletas supernovų: SN 1909A, 1951H, SN 1970G, SN 2011fe.

 Išnašos 

Kategorija:Mesjė objektai
Kategorija:Galaktikos